CELEX: 62007TN0377
Language: el
Date: 2007-09-24 00:00:00
Title: Υπόθεση T-377/07: Προσφυγή-αγωγή της 24ης Σεπτεμβρίου 2007 — Ευρωπαϊκή Δυναμική κατά Επιτροπής

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/43
            
         Προσφυγή-αγωγή της 24ης Σεπτεμβρίου 2007 — Ευρωπαϊκή Δυναμική κατά Επιτροπής
   (Υπόθεση T-377/07)
   (2007/C 297/87)
   Γλώσσα διαδικασίας: η αγγλική
   Διάδικοι
   
      Προσφεύγουσα-ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (εκπρόσωπος: Ν. Κορογιαννάκης, δικηγόρος)
   
      Καθής-εναγόμενη: Επιτροπή των Ευρωπαϊκών Κοινοτήτων
   Αιτήματα της προσφεύγουσας-ενάγουσας
   Η προσφεύγουσα-ενάγουσα (στο εξής: προσφεύγουσα) ζητεί από το Πρωτοδικείο:
   
               —
            
            
               να ακυρώσει την απόφαση της Γενικής Διευθύνσεως Πληροφορικής της Επιτροπής περί απορρίψεως της προσφοράς που υπέβαλε η προσφεύγουσα κατόπιν της προσκλήσεως για την υποβολή προσφορών στο πλαίσιο του ανοιχτού διαγωνισμού ENTR/05/86 — Διαλειτουργικότητα περιεχομένου για ευρωπαϊκές υπηρεσίες ηλεκτρονικής διακυβέρνησης (ΕΕ S 128 8/7/2006) η οποία κοινοποιήθηκε στην προσφεύγουσα με επιστολή της 13ης Ιουλίου 2007, και την απόφαση περί αναθέσεως της εκτελέσεως της συμβάσεως στον επιλεγέντα ανάδοχο,
            
         
               —
            
            
               να καταδικάσει την Επιτροπή (ΓΔ Πληροφορικής) στην καταβολή των δικαστικών και άλλων εξόδων στα οποία υποβλήθηκε η προσφεύγουσα στο πλαίσιο της υπό κρίση προσφυγής-αγωγής, ακόμη και αν αυτή απορριφθεί,
            
         
               —
            
            
               να υποχρεώσει την Επιτροπή (ΓΔ Πληροφορικής) να αποκαταστήσει τη ζημία που υπέστη η προσφεύγουσα εξαιτίας της συμμετοχής της στη διαδικασία του επίμαχου διαγωνισμού, ύψους 3,5 εκατομμυρίων ευρώ όσον αφορά την παρτίδα 2.
            
         Ισχυρισμοί και κύρια επιχειρήματα
   Η προσφεύγουσα υπέβαλε προσφορά κατόπιν προσκλήσεως της καθής-εναγομένης για την υποβολή προσφορών στο πλαίσιο ανοιχτού διαγωνισμού για τη σύμβαση «τεχνολογίες διαλειτουργικότητας περιεχομένου για ευρωπαϊκές υπηρεσίες ηλεκτρονικής διακυβέρνησης» (ΕΕ 2006/S 128-136080). Η προσφεύγουσα βάλλει κατά της αποφάσεως περί απορρίψεως της προσφοράς της και αναθέσεως της εκτελέσεως της συμβάσεως σε άλλο ενδιαφερόμενο που είχε υποβάλει προσφορά.
   Οι ισχυρισμοί και τα κύρια επιχειρήματα της προσφεύγουσας ταυτίζονται με τους ισχυρισμούς και τα κύρια επιχειρήματα που προέβαλε αυτή στην υπόθεση Τ-300/07, Ευρωπαϊκή Δυναμική κατά Επιτροπής (1).
   
      (1)  ΕΕ 2007, C 235, σ. 22.